Záleží na spracovávanej surovine a ďalších preferenciách. Horizontálny slimák si lepšie poradí s koreňovou zeleninou alebo bylinkami, vertikálny zase obstojne spracuje vláknitý ananás alebo mäkké bobule. Horizontálne modely mávajú užší plniaci otvor, takže je nutné ovocie nakrájať na menšie kúsky, čo trvá dlhšie. To však nie je pravidlom, niektorí výrobcovia horizontálnych modelov sa snažia vyvinúť prístroje s hrdlom aj cez 7 cm.
Vertikálne odšťavovače vyžadujú ťažší a dlhší proces skladania a údržby, viac starostlivosti je potrebné venovať čisteniu sitka. Viac informácií o rozdieloch medzi jednotlivými typmi si môžete prečítať v tejto kapitole.